
                                                                                                                       Приложение № 1

МОТИВИ ПО ЧЛ. 28, АЛ. 2 ОТ ЗАКОНА ЗА НОРМАТИВНИТЕ АКТОВЕ КЪМ ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ  НА НАРЕДБАТА ЗА НАСЪРЧАВАНЕ НА ИНВЕСТИЦИИТЕ С ОБЩИНСКО ЗНАЧЕНИЕ В ОБЩИНА БЕЛОСЛАВ И РЕДА ЗА ИЗДАВАНЕ НА СЕРТИФИКАТ КЛАС В

1.Причини, налагащи приемането на Наредба за изменение и допълнение  на Наредбата за насърчаване на инвестициите с общинско значение в община Белослав и реда за издаване на сертификат клас В

[bookmark: _GoBack]С предложените текстове за изменение и допълнение на Проекта на Наредба се синхронизират текстове, съгласно приети изменения в Закона за насърчаване на инвестициите и Правилника за прилагане на Закона за насърчаване на инвестициите. 
С така предложеното изменение и допълнение на Наредбата за насърчаване на инвестициите с общинско значение в община Белослав и реда за издаване на сертификат клас В ще се осигури възможност да се насърчават инвестиции, които могат да се изпълняват във всички сектори на икономиката, с изключение на посочените в чл. 13а от Закона за насърчаване на инвестициите. 
Цели, които се поставят.

С предложените промени се цели привеждане в съответствие с действащите от по-висока степен нормативни актове – Закона за насърчаване на инвестициите, Правилника за прилагане на Закона за насърчаване на инвестициите както и постигане на ясна регламентация в уредбата на обществените отношения.


2. Финансови и други средства, необходими за прилагане на новата уредба.

За прилагане на Наредбата не е необходимо разходването на допълнителни финансови и други средства.

3. Очаквани резултати от изменението и допълнението на наредбата.

Очаквания резултат от Приемане на Наредбата е осигуряване на прозрачност, яснота и  регулиране на правилното прилагане на нормативните актове от по-висока степен.

4. Анализ и съответствие с правото на Европейския съюз.

Настоящите промени в Наредба за изменение и допълнение  на Наредбата за насърчаване на инвестициите с общинско значение в община Белослав и реда за издаване на сертификат клас В, се извършват във връзка с влязъл в сила закон, който е съобразен с европейското законодателство, то същите са в съответствие с правото на Европейския съюз.

ДЕЯН ИВАНОВ
КМЕТ НА ОБЩИНА БЕЛОСЛАВ

